
Tehniskās specifikācijas prasību izvirzīšanas veidlapa
1. Pircējs (Iepirkuma līguma tekstā – Pasūtītājs) __________________/Pasūtītāja nosaukums, cita nepieciešamā informācija par Pasūtītāju/.
2. Pretendents (Iepirkuma līguma tekstā – Piegādātājs) – DIS dalībnieks, kurš iesniedzis piedāvājumu saskaņā ar Pircēja uzaicinājumu iesniegt piedāvājumus.
3. Prece – darba telpu mēbeles, par kuru izgatavošanu, piegādi un uzstādīšanu, saskaņā ar Nolikumu un DIS ietvaros iesniegto piedāvājumu tiek slēgts līgums. Preces izgatavošana, piegāde un uzstādīšana ir  jānodrošina atbilstoši tehniskajā specifikācijā izvirzītajiem nosacījumiem.
4. Plānotais Preču piegādes termiņš: ________________ /norāda Pircējs pēc nepieciešamības/ (rekomendējošais Preču izgatavošanas, piegādes un uzstādīšanas laiks ir pieci  mēneši).
5. Pircēja adrese un telpas, kur veicama Preču piegāde un uzstādīšana (Iepirkuma līguma tekstā – Objekts): ______________________/norāda Pircējs pēc nepieciešamības/.

6. Preces vispārīgās prasības:
6.1. Visi izmēri tehniskajā specifikācijā ir doti milimetros, ja nav norādīts citādi. Rasējumi tehniskajā specifikācijā ir informatīvi. Pretendents ņem vērā norādītos izmērus  un, ja nepieciešams,  precizē tos dabā. 
6.2. Visām Precēm tehniskās specifikācijas 1. pielikumā excel failā ir norādīta pieļaujamā pielaide iekavās aiz izmēra(+/-XX mm). 
6.3. Preces tonis, t.sk. metāla detaļu toņi ir noteikti tehniskās specifikācijas 1. pielikumā excel failā, katrai Preču grupai atsevišķi.
6.4. Pretendentam jānodrošina Pircējam Preču uzturēšanas un lietošanas apmācību klātienē. 
6.5. Pretendentam elektroniski jāiesniedz Pircējam Preču lietošanas instrukcijas, materiālu apliecinošus dokumentus, garantijas informāciju  un citus ar Preču lietošanu saistītus dokumentus. Visa informācija iesniedzama latviešu valodā. 
6.6. Elektronisko mēbeļu slēdzeņu tipu un veidu Pircējs saskaņo ar Pretendentu Preču pasūtījuma realizācijas laikā. Elektroniskajām slēdzenēm komplektā jāparedz slēgšanas čipus vai kartes ne mazākā skaitā kā slēdzeņu skaits, kā arī programmēšanas ierīces ne mazāk kā 4 (četras) vienības, kas paliek Pasūtītāja rīcībā. 
6.7. Izmantotajiem materiāliem Preču izgatavošanas laikā jāatbilst normatīvajiem aktiem un jābūt piemērotiem lietošanai publiskās un administratīvās ēkās, neradot kaitējumu cilvēka veselībai. 
6.8. Visas metāla detaļas ir pulverkrāsotas, vienmērigu un gludu virsmu..
6.9. Pretendents, pirms Preču ražošanas,  saskaņo ar Pircēju visu Preču krāsu, faktūru un apdares materiālu , kā arī citas būtiskas detaļas. 
6.10. Noradītajiem materiāliem iespējams pielietot ekvivalentus risinājumus, kas pilnībā atbilst visiem tehniskajā specifikācijā noteiktajiem apdares, funkcionālajiem un kvalitātes  parametriem. Ekvivalento materiālu atbilstība jāapliecina ar materiālu paraugiem un tehnisko īpašību dokumentiem. 
6.11. Pretendents, pirms Preču izgatavošanas, veic kontrolmērījumus Objekta telpās.

7. Preču atbilstība standartiem:
7.1. Izmantotajai laminētajai kokskaidu plātnei (LKSP) jāatbilst LVS EN 14322:2022 un LVS EN 312:2011, tips P2, un emisijas klasei E1 saskaņā ar LVS EN ISO 12460-5:2016 vai LVS EN 717-1:2005, vai ekvivalentiem standartiem.
7.2. Darba galdiem, sanāksmju galdiem un to konstrukcijām (tai skaitā augstumā regulējamiem galdiem un mehānismiem) jāatbilst LVS EN 527-1:2011, LVS EN 527-2+A1:2019 vai ekvivalentiem standartiem
7.3. Biroja krēsliem un apmeklētāju krēsliem jāatbilst drošības, pretestības un izturības prasībām saskaņā ar LVS EN 16139:2025 vai ekvivalentiem standartiem.
7.4. Darba krēsliem ar regulējamām funkcijām jāatbilst standartiem LVS EN 1335‑1+A1:2023, LVS EN 1335‑2:2019 vai ekvivalentiem standartiem.
7.5. Krēsliem un citām sēdmēbelēm jāatbilst mehāniskās izturības un stabilitātes prasībām saskaņā ar LVS EN 1728:2012 vai ekvivalentiem standartiem.
7.6. Mīkstajām mēbelēm, kā arī sēdmēbelēm ar tekstila vai mākslīgās ādas apdari jāatbilst ugunsreakcijas prasībām saskaņā ar LVS EN 1021‑1:2014 un LVS EN 1021‑2:2014 vai ekvivalentiem standartiem.
7.7. Metāla detaļu pulverkrāsas pārklājumam jāatbilst standartam LVS EN 12206‑1:2021vai ekvivalentiem standartiem
7.8. Mēbeļu virsmām jābūt noturīgām pret ikdienas mehānisko slodzi, mitrumu un tīrīšanas līdzekļiem atbilstoši LVS EN 438 un/vai LVS EN 15185:2024, ja attiecināms, vai ekvivalentiem standartiem.
7.9. Iebūvētajām kontaktligzdām, USB pieslēgvietām un citām elektriskajām komponentēm jāatbilst spēkā esošajiem elektrodrošības standartiem, tostarp LVS EN 62368‑1 un LVS EN 60529, vai ekvivalentiem standartiem.
7.10. Korpusa mēbeļu materiāliem jābūt piemērotiem lietošanai publiskās un administratīvās ēkās un tie nedrīkst pasliktināt telpu ugunsdrošības rādītājus.
7.11. Preču atbilstība minētajiem standartiem piegādes brīdī jāapliecina ar ražotāja deklarācijām, sertifikātiem vai akreditētu testēšanas laboratoriju pārskatiem un atzinumiem, kas pēc Pircēja pieprasījuma jāiesniedz pārbaudei.

8. Preču garantija 
8.1. Garantijas termiņš Precēm ir ne mazāks kā 36 (trīsdesmit seši) mēneši no Preču piegādes un uzstādīšanas brīža un abpusēja akta parakstīšanas dienas.

9. Preču atbilstības kontroles un pieņemšanas kārtība
9.1. Pircējs nodrošina piegādāto Preču atbilstības kontroli, lai pārliecinātos, ka tiek piegādātas Preces, kas atbilst iepirkuma dokumentācijā, tehniskajā specifikācijā un Pretendenta iesniegtajā piedāvājumā noteiktajām prasībām.
9.2. Pretendents kopā ar Preču piegādi iesniedz Preču atbilstību apliecinošus dokumentus (piemēram, ražotāja atbilstības deklarācijas, sertifikātus, testēšanas pārskatus vai citus pierādījumus), kas apliecina Preču atbilstību tehniskajai specifikācijai un tajā noteiktajiem standartiem.
9.3. Pircējam ir tiesības veikt:
8.3.1. vizuālo un tehnisko pārbaudi Preču piegādes un uzstādīšanas brīdī;
8.3.2. iesniegtās dokumentācijas pārbaudi;
8.3.3. izlases veida pārbaudes un/vai testēšanu, tai skaitā piesaistot neatkarīgus ekspertus un/vai akreditētas laboratorijas, ja rodas pamatotas šaubas par Preču atbilstību.
8.4. Ja tiek konstatēta neatbilstība iepirkuma dokumentācijai vai tehniskajai specifikācijai, Pircējam ir tiesības:
8.4.1. nepieņemt Preces;
8.4.2. pieprasīt to nomaiņu;
8.4.3. pieprasīt konstatēto trūkumu novēršanu par Pretendenta līdzekļiem Pircēja noteiktā termiņā.


Pielikumā: 1.pielikums – Finanšu piedāvājuma veidne (pielikums pievienots atsevišķi excell failā).

